**ভির্জিনিয়া এলিনা রাজ্জি** (ইতালীয় উচ্চারণ: [virˈdʒiːnja ˈraddʒi]; জন্ম ১৮ই জুলাই ১৯৭৮) একজন ইতালীয় আইনজীবী এবং রাজনীতিবিদ। ২০১৬ থেকে তিনি রোমের নগরাধ্যক্ষ। ভির্জিনিয়া রাজ্জি প্রতিষ্ঠিত মূলধারার রাজনীতি বিরোধী ফাইভ স্টার মুভমেন্টের (এম৫এস) প্রতিনিধি। তিনি এই দলের প্রথম প্রার্থী এবং প্রথম নারী হিসাবে রোমের নগরাধ্যক্ষ হিসাবে নির্বাচিত হয়েছেন।

পটভূমি
------

ভির্জিনিয়া রাজ্জি রোমের অ্যাপিও-লাতিনো অংশে জন্মগ্রহণ করেছেন এবং বড় হয়ে উঠেছেন। তিনি রোমা ট্রে বিশ্ববিদ্যালয়ে আইন অধ্যয়ন করেছেন, বিচারসংক্রান্ত ও আদালত বহির্ভূত সিভিল আইন বিষয়ে বিশেষজ্ঞতা অর্জন করে।  কোনো পূর্ববর্তী রাজনৈতিক অভিজ্ঞতা না থাকা সত্ত্বেও, রাজনীতিতে তার জড়িত হওয়ার জন্য তিনি তার পুত্রের জন্মকে কৃতিত্ব দেন। ২০১১ সালে, রোমের চতুর্দশ জেলার জন্য ফাইভ স্টার মুভমেন্টে যোগ দেওয়ার আগে, তিনি স্থানীয় কিছু বোর্ডের সদস্য ছিলেন।

তার নির্বাচনের সময় ভির্জিনিয়া রাজ্জি উত্তর রোমের ওটাভিয়া শহরতলিতে তার পরিবারের সাথে বসবাস করতেন।
সহকর্মী, এম৫এস সদস্য, আন্দ্রে সেভারিনি কে তিনি বিবাহ করেছেন। ২০০৯ সালে তাদের একটি সন্তান জন্মগ্রহণ করে।

নগরাধ্যক্ষ হিসাবে নির্বাচন
--------------------------

২০১৩ পৌর নির্বাচনে, রোমে সিটি কাউন্সিল নির্বাচিত চার ফাইভ স্টার মুভমেন্ট সদস্যের মধ্যে, একজন ছিলেন ভির্জিনিয়া রাজ্জি।
অফিসের সর্বোচ্চ মেয়াদ পাঁচ বছর স্থায়ী হয়, কিন্তু নগরাধ্যক্ষ ইগনাজিও মারিনো (ডেমোক্র্যাটিক পার্টির সদস্য)র পদত্যাগের ফলে সময়ের আগেই নির্বাচন করতে হয়; শহরের অর্ধেকেরও বেশি পুরসভা সদস্য পদত্যাগ করার পর মারিনোকে অফিস থেকে পদত্যাগ করতে হয়। জুন ২০১৬, রোম পৌরসভার সময়ের পূর্বে নির্বাচনের প্রস্তুতি হিসাবে ভির্জিনিয়া রাজ্জি প্রাথমিক নির্বাচন (মার্সেলো ডি ভিটো - নগরাধ্যক্ষ পদে দল নির্বাচিত প্রার্থী এবং অন্যান্য গৌণ প্রার্থীদের বিরুদ্ধে) জেতেন। *দি ইকোনমিস্ট* দ্বারা বর্ণিত "একটি প্রতিভাধর তার্কিক", ভির্জিনিয়া রাজ্জি শহরের প্রথম মহিলা নগরাধ্যক্ষ। তিনি "শহরের দরপত্র চুক্তিতে অপরাধী অনুপ্রবেশের ব্যাপক দুর্নীতির খবর প্রকাশ্যে আসার এক বছর পর দুর্নীতির বিরুদ্ধে যুদ্ধ করার প্রতিশ্রুতি দিয়ে রোমের মহিমা ফিরিয়ে আনতে প্রতিশ্রুতি দিয়েছেন"। তিনি ২০২৪ গ্রীষ্মকালীন অলিম্পিকের জন্য রোমের দরপত্রের বিরোধিতা করেছিলেন, অলিম্পিক শহরগুলিতে চক্রাকার ঘাটতির কথা মনে করিয়ে দিয়ে বলেছিলেন যে শহরটি একটি "দুর্বল মুহূর্ত" এর মধ্যে দিয়ে যাচ্ছে।

ভির্জিনিয়া রাজ্জি এবং তার দল (ফাইভ স্টার মুভমেন্ট, এম৫এস), ভোটের প্রথম দফায় (৫ই জুন ২০১৬) রোম নগরাধ্যক্ষ নির্বাচনে ভোটের ৩৫ শতাংশেরও বেশি পেয়ে প্রথম স্থানে পৌঁছে গিয়েছিল।  ভোটের দ্বিতীয় দফায় (১৯শে জুন ২০১৬), ভির্জিনিয়া রাজ্জি প্রতিদ্বন্দিতা করেন ডেমোক্র্যাটিক পার্টি (ইতালি) ডেমোক্রেটিক পার্টির (পিডি) সদস্য এবং সপ্তদশ বিধানসভায় ইতালীয় চেম্বার অফ ডেপুটিসএর উপ সভাপতি রবার্টো গায়চেটির সঙ্গে। গায়চেটি প্রথম দফায় ২৪ শতাংশ ভোট পেয়েছিলেন। ভির্জিনিয়া রাজ্জি দ্বিতীয় দফায় ৬৭.২ শতাংশ বা ৭৭০,০০০এর সামান্য বেশি ভোটে জেতেন; তিনি প্রথম মহিলা এবং এম৫এস এর প্রথম সদস্য যিনি রোমের নগরাধ্যক্ষ হলেন।

রোমের নগরাধ্যক্ষ
----------------

রোমের নগরাধ্যক্ষ হিসেবে জনসভায় ভাষণে ভির্জিনিয়া রাজ্জি
নগরাধ্যক্ষ হিসাবে তার প্রথম কাজ ছিল ২০২৪ সালের অলিম্পিক দরপত্র প্রত্যাহার, তিনি বলেন "১৩ বিলিয়ন ইউরোর ঋণ মাথায় নিয়ে, রোম মরুভূমিতে ক্যাথেড্রাল তৈরির জন্য আরো ঋণ নিতে পারে না"।

তার অবস্থানের ব্যাপক বিরোধিতা করা হয়: সমালোচকগণ যুক্তি দেন যে দরপত্র প্রত্যাহারের ফলে, ১৯৬০ সালের অলিম্পিক অবকাঠামোগুলির, সামান্য বা কোনও ব্যয় ছাড়াই পুনর্নবীকরণের সুযোগ নষ্ট হল, কারণ তহবিলগুলি আইওসি (১.৫ বিলিয়ন ইউরো), ব্যক্তিগত বিনিয়োগকারী (৯১০ মিলিয়ন ইউরোর), এবং ইতালীয় সরকার (৩২ বিলিয়ন) থেকে আসত। টর ভার্গাতা বিশ্ববিদ্যালয়ের হিসাব অনুযায়ী, অলিম্পিক আয়োজন না করায় ৭.১ বিলিয়ন মোট আয়ের ক্ষতি হয়েছে এবং আনুমানিক ৪০,০০০ কাজের সুযোগ নষ্ট হয়েছে।

ফেব্রুয়ারি ২০১৭ তে, ভির্জিনিয়া রাজ্জির ব্যক্তিগত অফিসের কর্মীদের উপর সিদ্ধান্তের বিষয়ে অফিসে দুর্ব্যবহারের দুটি ঘটনার জন্য তার বিরুদ্ধে তদন্ত হয়।  তবে, অভিযোগ সত্ত্বেও ১০ই নভেম্বর ২০১৮-এ আদালত তার বিরুদ্ধে আনা সব অভিযোগ থেকে তাকে মুক্ত করে, কারণ এতে তার কোন উদ্দেশ্য পাওয়া যায়নি, কিন্তু পরিবর্তে, অবৈধ নিয়োগের অনুশীলনের জন্য রাফায়েল মাররাকে দায়ী করা হয়।

ডিসেম্বর ২০১৭ সালে, তিনি জানান যে, ২০২১ সালে আরেকটি মেয়াদের জন্য তিনি দাঁড়াবেন না, কারণ তার দলের একটি অভ্যন্তরীণ নিয়ম অনুযায়ী দল শুধুমাত্র দুবার নির্বাচিত পদের মেয়াদ অনুমোদন করে।

তার মেয়াদ কালে জন পরিবহন এবং আবর্জনা ব্যবস্থাপনা দুটিই সমালোচনার আওতায় আসে, যাত্রী সেবা এবং বর্জ্য সংগ্রহের খারাপ মানের কারণে; কারণ, ২০১৭ সালের জানুয়ারি থেকে ততদিন পর্যন্ত (জুলাই ২০১৮) ৩০ টিরও বেশি বাসে, খারাপ রক্ষণাবেক্ষণ বা রক্ষণাবেক্ষণের অনুপস্থিতির কারণে আগুন ধরে গিয়েছিল।
ঘটনাটি এত সাধারণ হয়ে উঠেছিল যে, সংবাদটি প্রতিবেদনে জানাচ্ছে, রোমে বাসে বিস্ফোরণের যে কোনও সময়, প্রথমেই জনসাধারণ মনে করত এটিএসি - রোমের পাবলিক ট্রান্সপোর্ট কোম্পানির পরিষেবার অভাব - সন্ত্রাসবাদী হামলা নয়।

শহরের ৩৩,০০০ অধিবাসীদের দ্বারা স্বাক্ষরিত আবেদন অনুসরণ করে ইতালিয়ান রেডিকেলস একটি ব্যালট প্রস্তাব করা হয়েছিল, যে, আরও কার্যকর সেবা দেওয়ার জন্য জন - দরপত্রের মাধ্যমে ব্যক্তিগত ঠিকাদারদের দ্বারা সরকারী পরিবহনে পরিষেবা চালু করা হোক। তবে ভির্জিনিয়া রাজ্জি, ৪ঠা মার্চের প্রথম তারিখ থেকে শুরু করে ২০১২ সালের জুন পর্যন্ত এবং তারপর ২০১৮ সালের শরৎকালে অনির্দিষ্ট তারিখ পর্যন্ত এটি স্থগিত করে দেন। যদিও রোমের অনেক লোক রোমে তার এটিএসি বাসের পরিস্থিতি পরিচালনা করার ব্যাপারে খুশি ছিলেন না এবং পরিবর্তন চাইছিলেন, শুধুমাত্র ১৬.৩% ভোট দিতে এসেছিলেন, যার ফলে অনুমোদনের জন্য সর্বনিম্ন ৩৩.৩% পূরণ করা যায়নি। ১২ই নভেম্বর ২০১৮তে, ব্যর্থ এটিএসি গণভোটের অর্থ হল বাসগুলি আগের মতই চলতে থাকবে।  উপরন্তু, বাস এবং রোমের পরিবেশগত অবস্থার নিয়ন্ত্রণ করার চেষ্টায়, ২০১৯ এর জানুয়ারি থেকে শুরু করে, লাল অঞ্চলে (রোমের কেন্দ্রস্থলে জনপ্রিয় পর্যটক আকর্ষণ) পাওয়া বাসগুলি, নিষিদ্ধ হওয়ার কারণে, উদ্ধৃত করা হবে।

বর্জ্য ব্যবস্থাপনা হিসাবে, ভাল হবার বদলে, সংবাদ প্রতিবেদনে বলা হয়েছে যে, রাস্তায় পূর্ণ বর্জ্য পাত্রে এবং বাইরে আবর্জনা জমার সঙ্গে, বর্জ্য সংগ্রহের গড় অপেক্ষার সময় ২-৩ সপ্তাহ পর্যন্ত পৌঁছেছে, বিশেষ করে শহরটির সীমান্তবর্তী অংশে, যেখানে সংবাদ সংস্থার তদন্তের সম্ভাবনা কম। রাস্তায় বর্জ্যের অব্যাহত উপস্থিতির কারণে অনিয়ন্ত্রিত কাক, পোকা, ইঁদুর, গাঙচিল এবং এমনকি দেশি বন শুকরের সংখ্যা বেড়ে গেছে।

সাম্প্রতিকতম (সেপ্টেম্বর ২০১৭) মতদানে ইতালি অঞ্চলের প্রদেশ, শহর এবং শহরগুলির স্থানীয় প্রশাসকদের অনুমোদনের পরিমাপ করে, ভির্জিনিয়া রাজ্জি শুধুমাত্র ৪৪.৪% অনুমোদনের সাথে ৮৮ তম সেরা নগরাধ্যক্ষ হিসাবে চিহ্নিত হয়েছেন।

একটি আর্থিক সংবাদপত্র *ইটালিয়া ওগি*র সাথে রোমা ট্রে বিশ্ববিদ্যালয়ের যৌথভাবে পরিচালিত *২০১৮ কোয়ালিটি অফ লাইফ ইন ইটালি* জরিপে, প্রকাশ পায় যে, ২০১৭ সালের পূর্ববর্তী জরিপের পর থেকে ভির্জিনিয়া রাজ্জি প্রশাসনের অধীনে রোমের জীবনের মান, ৬৭ থেকে ৮৫ তম হয়ে, ১৮ টি স্থান হ্রাস পেয়েছে, এতে রোম পর্যায়ক্রমে বৃহত্তম পতনশীল অঞ্চলে পরিণত হয়েছে।.

বিতর্ক
------

২০১৭ সালে, ভির্জিনিয়া রাজ্জি ট্রেভি ফাউন্টেনএ মুদ্রা সংগ্রহের এবং শহরের উন্নয়নে সেই অর্থ ব্যবহার করার প্রস্তাব দেন। ভির্জিনিয়া রাজ্জি প্রশাসন যে নেতিবাচক প্রতিক্রিয়ার মুখোমুখি হয়, তাতে তিনি এই প্রস্তাব পরিত্যাগ করেন এবং প্রাপ্ত অর্থ দাতব্যে দিয়ে দেন।

তথ্যসূত্র
---------

1. ↑  "Les cinq défis de Virginia Raggi, nouvelle maire de Rome" [The five challenges for Virginia Raggi, new mayor of Rome]। *L'Obs* (ফরাসি ভাষায়)। ২০ জুন ২০১৬। সংগ্রহের তারিখ ১৭ এপ্রিল ২০১৯।
2. 1 2  Rosie Scammell (২০ জুন ২০১৬)। "Anti-establishment candidates elected to lead Rome and Turin"। *The Guardian*। সংগ্রহের তারিখ ১৭ এপ্রিল ২০১৯।
3. 1 2 3  Marco Damilano (১৬ মার্চ ২০১৬)। "Virginia Raggi, chi è la donna che spaventa Renzi e Berlusconi" [Virginia Raggi, the woman who scares Renzi and Berlusconi]। *L'Espresso* (ইতালীয় ভাষায়)। সংগ্রহের তারিখ ১৭ এপ্রিল ২০১৯।
4. ↑  "Meet Virginia Raggi, the First Female Mayor of Rome"। *The Cut*। সংগ্রহের তারিখ ১৭ এপ্রিল ২০১৯।
5. ↑  Raggi, Virginia। "Chi sono: Virginia Raggi" [Who I Am: Virginia Raggi] (ইতালীয় ভাষায়)। Five Star Movement। ১৬ এপ্রিল ২০১৯ তারিখে মূল থেকে আর্কাইভ করা। সংগ্রহের তারিখ ১৭ এপ্রিল ২০১৯।
6. 1 2  "Five Star Movement candidate Virginia Raggi could become Rome's mayor"। *The Age*। ৫ জুন ২০১৬। সংগ্রহের তারিখ ১৭ এপ্রিল ২০১৯।
7. 1 2  Rosie Scammell (১২ জুন ২০১৬)। "Rubbish on the streets, corruption in the air: Rome looks for a clean-up candidate"। *The Guardian*। সংগ্রহের তারিখ ১৭ এপ্রিল ২০১৯।
8. ↑  (12 March 2016), "Smartening up. An anti-establishment political group becomes slightly more conventional", *The Economist*. Retrieved 17 April 2019.
9. ↑  Pianigiani, Gaia (৬ জুন ২০১৬)। "Italy's Five Star Movement Leads in Rome's Mayoral Election"। *The New York Times*। সংগ্রহের তারিখ ১৭ এপ্রিল ২০১৯।
10. ↑  Kirchgaessner, Stephanie (১৯ জুন ২০১৬)। "Virginia Raggi faces five key tests if she becomes Rome mayor"। *The Guardian*। সংগ্রহের তারিখ ১৭ এপ্রিল ২০১৯।
11. ↑  "New Rome mayor maintains opposition to 2024 Olympic bid"। *Business Insider*। Associated Press। ২২ জুন ২০১৬। ১৭ এপ্রিল ২০১৯ তারিখে মূল থেকে আর্কাইভ করা। সংগ্রহের তারিখ ১৭ এপ্রিল ২০১৯।
12. ↑  "Rome 2024 Olympic bid collapses in acrimony"। BBC News। ২১ সেপ্টেম্বর ২০১৬। সংগ্রহের তারিখ ১৭ এপ্রিল ২০১৯।
13. 1 2  Bassi, Andrea (২২ সেপ্টেম্বর ২০১৬)। "Con il no alle Olimpiadi Roma perde 5 miliardi e migliaia di posti di lavoro" [With its "No" to the Olympics Rome loses 5 billion Euros and thousands of workplaces]। *il Messaggero* (ইতালীয় ভাষায়)। Rome। সংগ্রহের তারিখ ১৭ এপ্রিল ২০১৯।
14. ↑  Kaschel, Helena (২ ফেব্রুয়ারি ২০১৭)। "Rome mayor's scandal «a catastrophe for the Five star movement»"। *Deutsche Welle*। সংগ্রহের তারিখ ১৭ এপ্রিল ২০১৯।
15. ↑  Giuffrida, Angela (১০ নভেম্বর ২০১৮)। "Court clears Rome's mayor of cronyism and abuse of power"। *The Guardian*। আইএসএসএন 0261-3077। ওসিএলসি 900948621।
16. ↑  "Raggi: «Non mi ricandido, c'è la regola. Arrivare viva alla fine sarà un successo»" [I won't be running for a second term. Would be a success to get alive to the end of the first one.]। *La Stampa* (ইতালীয় ভাষায়)। Turin। সংগ্রহের তারিখ ১৭ এপ্রিল ২০১৯।
17. ↑  Horowitz, Jason (২৪ ডিসেম্বর ২০১৮)। "Rome in Ruins"। *The New York Times*। আইএসএসএন 0362-4331। ওসিএলসি 476794163।
18. ↑  "Roma sommersa dai rifiuti. Virginia Raggi porta il caso in Procura (Rome in ruins by waste. Virginia Raggi takes case to the Procura)."। *L’Huffington Post* (ইতালীয় ভাষায়)। ৫ জানুয়ারি ২০১৯। সংগ্রহের তারিখ ১৭ এপ্রিল ২০১৯।
19. 1 2  Serafini, Luka (৯ মে ২০১৮)। "Perché gli autobus a Roma continuano a prendere fuoco?" [Why do Roman buses keep on catching fire?]। *The Post Internazionale* (ইতালীয় ভাষায়)। Rome। সংগ্রহের তারিখ ১৭ এপ্রিল ২০১৯।
20. ↑  Pianigiani, Gaia (১০ মে ২০১৮)। "Rome Is Burning (or at Least Its Buses Are)"। *The New York Times*। সংগ্রহের তারিখ ১৭ এপ্রিল ২০১৯।
21. ↑  Perrone, Manuela (২৭ এপ্রিল ২০১৮)। "Roma, referendum Atac: dietro il rinvio gli errori e le aspettative del Campidoglio" [Rome, ballot on Atac: the errors and the expectations of the Capitoline Hill behind its procrastination]। *Il Sole 24 Ore*। সংগ্রহের তারিখ ১৭ এপ্রিল ২০১৯।
22. ↑  Plaisant, David (১০ নভেম্বর ২০১৮)। "Exploding buses, collapsing escalators – what's the matter with Rome's transit?"। *The Guardian*। আইএসএসএন 0261-3077।
23. ↑  "Raggi: «Il Referendum Atac è consultivo». I radicali: «Il servizio peggiora ogni giorno»"। *Il Messaggero* (ইতালীয় ভাষায়)। সংগ্রহের তারিখ ১৭ এপ্রিল ২০১৯।
24. ↑  Davidson, Justin (২০১৮-১১-১৩)। "Rome Tried to Break Up Its Version of the MTA, and Only Apathy Stopped It"। *Intelligencer* (ইংরেজি ভাষায়)। সংগ্রহের তারিখ ২০১৯-০২-১২।
25. ↑  "ATAC referendum fails to meet quorum"। *www.italianinsider.it*। সংগ্রহের তারিখ ২০১৯-০২-১২।
26. ↑  "Il referendum su ATAC a Roma è fallito"। *Il Post* (ইতালীয় ভাষায়)। ২০১৮-১১-১২। সংগ্রহের তারিখ ২০১৯-০২-১২।
27. ↑  "Da gennaio 2019 i bus turistici non potranno entrare nel centro di Roma (Starting January 2019, tourist buses are not allowed in Rome's center area). Raggi: "Battaglia vinta""। *L’Huffington Post* (ইতালীয় ভাষায়)। ২০১৮-১২-১৪। সংগ্রহের তারিখ ২০১৯-০২-১২।
28. ↑  Caldwell, Zelda (২০১৯-০১-০৫)। "Rome bans tourist buses from the city center"। *Aleteia — Catholic Spirituality, Lifestyle, World News, and Culture* (ইংরেজি ভাষায়)। সংগ্রহের তারিখ ২০১৯-০২-১২।
29. 1 2  Curridori, Francesco (২০১৮-০৪-২৮)। "A Roma è di nuovo emergenza rifiuti" [Rome is again in waste collection emergency]। *il Giornale* (Italian ভাষায়)। Milan। সংগ্রহের তারিখ ২০১৮-০৭-২৯। উদ্ধৃতি শৈলী রক্ষণাবেক্ষণ: অচেনা ভাষা (link)
30. ↑  "Raggi solo 88ma tra i sindaci d'Italia" [Raggi only 88th amongst the Italian mayors]। *il Tempo* (Italian ভাষায়)। Rome। ২০১৭-০৯-২৭। সংগ্রহের তারিখ ২০১৮-০৭-২৯। উদ্ধৃতি শৈলী রক্ষণাবেক্ষণ: অচেনা ভাষা (link)
31. ↑  "Qualità della vita: crolla Roma, Bolzano resta prima" [Quality of Life : Rome Collapses, Bolzano Keeps the Leadership]। *la Repubblica* (Italian ভাষায়)। Rome। ২০১৮-১১-১৮। সংগ্রহের তারিখ ২০১৮-১১-১৮। উদ্ধৃতি শৈলী রক্ষণাবেক্ষণ: অচেনা ভাষা (link)
32. ↑  Katz, Brigit (১৫ জানুয়ারি ২০১৯)। "Rome's Mayor Says Coins Tossed Into Trevi Fountain Will Still Go to Poor"। *Smithsonian*। সংগ্রহের তারিখ ১৭ এপ্রিল ২০১৯।

বহিঃসংযোগ
---------


উইকিমিডিয়া কমন্সে **ভির্জিনিয়া রাজ্জি** সংক্রান্ত মিডিয়া রয়েছে।

* Official campaign website of Virginia Raggi

| রাজনৈতিক দপ্তর
 |
| --- |
| পূর্বসূরীইগনাজিও মারিনো | **রোমের নগরাধ্যক্ষ**২০১৬–বর্তমান | উত্তরসূরীপদে অধিষ্ঠিত |
|
| পার্টির রাজনৈতিক কার্যালয়
 |
| পূর্বসূরীমার্সেলো ডি ভিটো (২০১৩) | **ফাইভ স্টার মুভমেন্ট মনোনীত রোমের নগরাধ্যক্ষ**২০১৬ | উত্তরসূরীঅতি সম্প্রতি |
|

| কর্তৃপক্ষ নিয়ন্ত্রণ উইকিউপাত্তে এটি সম্পাদনা করুন |
| --- |
| সাধারণ | 
* ভিআইএএফ
	+ ১
* ওয়ার্ল্ডক্যাট

 |
| জাতীয় গ্রন্থাগার | 
* জার্মানি
* পোল্যান্ড

 |
| অন্যান্য | 
* সুডক (ফ্রান্স)
	+ ১

 |